న్యూఢిల్లీ, ఆగస్టు 3(ఆంధ్రజ్యోతి): ఎన్డీయే ఉపరాష్ట్రపతి అభ్యర్ధి వెంకయ్యనాయుడితో తెలుగు రాష్ర్టాలకు చెందిన ఎంపీలు గురువారం ఆయన నివాసంలో భేటీ అయ్యారు. ఉపరాష్ట్రపతి అభ్యర్ధిగా పోటీ చేస్తున్న తనకు సంఘీభావం తెలిపినందుకు వెంకయ్యనాయుడు వారందరికీ ధన్యవాదాలు తెలియజేశారు. తెలుగుదేశం, టీఆర్ఎస్, వైసీపీ, బీజేపీకి చెందిన తెలుగు ఎంపీలు వెంకయ్యను గజమాలతో సన్మానించారు. తెలుగు వ్యక్తి ఉపరాష్ట్రపతి కావడం సంతోషంగా ఉందని, తమ ఓట్లన్నీ వెంకయ్యకే వేస్తామని ఎంపీలు తెలిపారు. తనను కలిసిన ఎంపీలతో సుమారు గంటపాటు గడిపిన వెంకయ్య కొద్దిసేపు ఎన్నికల ప్రక్రియను వారికి వివరించారు.ప్రచారం ముమ్మరం వెంకయ్యనాయుడు ప్రచారాన్ని ముమ్మరం చేశారు. తనకు ఓటేయాలని ఎంపీలకు విజ్ఞప్తి చేస్తున్నారు. బుధవారం తనకు మద్దతివ్వాలని అన్ని పార్టీల ఎంపీలకు వెంకయ్య లేఖ రాసిన సంగతి తెలిసిందే. ఈ క్రమంలో ప్రతీ రోజు పార్లమెంటు సెంట్రల్ హాల్కు వచ్చి ఎంపీలతో మాట్లాడుతున్నారు. కేవలం ఎన్డీయే మిత్రపక్ష పార్టీల ఎంపీలతోనే కాకుండా యూపీఏ, తటస్థ పార్టీల ఎంపీలను పలకరిస్తూ తనకు ఓటేయాలని అభ్యర్థిస్తున్నారు. కాగా, ‘‘అవకాశం ఉంటే నాకు ఓటేయండి’’ అంటూ యూపీఏలో ఉన్న తనకు సన్నిహితంగా ఉండే ఎంపీలతో వ్యాఖ్యానిస్తున్నారు. మరోవైపు, ప్రతిపక్షాలు బలపర్చిన అభ్యర్థి గోపాలకృష్ణ గాంధీ కూడా ప్రచారం చేస్తున్నారు. పార్టీల వారీగా ఎంపీలతో సమావేశమై తనకు ఓటేసి గెలిపించాలని కోరుతున్నారు.
newdhilly, aagastu 3(aandhrajyoti): endeeye uparaashtrapati abhyardhi venkayyanaayuditho telugu raashrtaalaku chendina empeelu guruvaram aayana nivaasamlo bheti ayyaru. uparaashtrapati abhyardhigaa poty chestunna tanaku sanghibhavam telipinanduku venkayyanaayudu vaarandarikee dhanyavaadaalu teliyajesaaru. telugudesam, trs, vicp, beejeepeeki chendina telugu empeelu venkayyanu gajamaalato sanmaaninchaaru. telugu vyakti uparaashtrapati kaavadam santoshamgaa undani, tama otlannee venkayyake vestamani empeelu telipaaru. tananu kalisina empeelatho sumaru gantapaatu gadipina venkayya koddisepu ennikala prakriyanu vaariki vivarinchaaru.prachaaram mummaram venkayyanaayudu prachaaraanni mummaram chesaru. tanaku oteyaalani empeelaku vignapti chestunnaru. budhavaaram tanaku maddativvaalani anni paarteela empeelaku venkayya lekha raasina sangati telisinde. ee kramamlo pratee roju paarlamentu central haalku vachi empeelatho maatlaadutunnaaru. kevalam endeeye mitrapaksha paarteela empeelathone kakunda upa, tatastha paarteela empeelanu palakaristuu tanaku oteyaalani abhyardhistunnaaru. kaga, ‘‘avakaasam unte naaku oteyandi’’ antuu upalo unna tanaku sannihitamgaa unde empeelatho vyaakhyaanistunnaara. marovaipu, pratipakshaalu balaparchina abhyarthi gopalakrishna gaandhi kuudaa prachaaram chestunnaru. paarteela vaareegaa empeelatho samavesamai tanaku otesi gelipinchaalani korutunnaru.